system
Răspunde în limba română, în stilul Wikipedia, cat mai corect gramatical.
user
Îmi poți explica despre Glod, Sălaj?
assistant
Glod este un sat în comuna Gâlgău din județul Sălaj, Transilvania, România.

Personalități 
Vasile Vaida (1780-1834), secretar gubernial, născut în Glod, dintr-o veche familie românească ai cărei membri au fost înnobilați, în anul 1616, de principele Ardealului Gavril Bethlen, și dăruiți cu moșii în satele Glod și Frânceni [de Piatră]. V. Vaida a făcut liceul în Baia-Mare, iar filosofia și studiile juridice în Cluj. După unele servicii în administrație, a fost numit, în 1817, profesor de istoria dreptului penal la Universitatea de la Cluj. În 1824 Vasile Vaida și-a publicat cursurile: "Noțiunea dreptului și a legilor civile private din Transilvania", "Istoria legilor civile private din Transilvania" și "Istoria dreptului transilvan". În 1829 a fost numit secretar al guvernului regesc transilvan, în care timp a fost mâna dreaptă a ambilor episcopi români (unit și neunit) din această provincie în toate problemele politice și bisericești.
Încercând o dragoste deosebită pentru Regimentul al Il-lea de graniță năsăudean, din cauza eroicelor fapte săvârșite în războaiele imperiului austriac, Vasile Vaida a retipărit, în 1830, "Poemation de secunda legione valachica" a lui Cosimelli-Tannoli, completând-o cu ale sale "Reflectiones" (istoria faptelor regimentului
până în acel an). A fost un aprig apărător al drepturilor neamului românesc din Ardeal. La înmormântarea
sa, oficiată de episcopul Blajului Ioan Lemeni, unul dintre asistenți ar fi exclamat: "A murit Hristosul Valahilor".

Vezi și 
 Biserica de lemn din Glod (Gâlgău)

Note 

Glod, Gâlgău